Jolla

Jolla Oy (vahepeal nimetatud kui ka Jolla Ltd või Jolla Mobile) on mitme mobiiltelefoni ja Sailfish OS-i, mis põhineb MeeGol ja Mer Corel vaba tarkvara projektidel, väljatöötaja ja arendaja . Lisaks on tal peakorter Tamperes, Soomes, R&amp;D teostatakse Helsingis ja Tamperes. Hongkongi kontor tegeleb R&amp;D-ga Hiinas, selleks et juhtida Sailfish Alliance'i arendust ja ökosüsteemi. Jolla peamine toode on nende Jolla nutitelefon, mille operatsioonisüsteem on Sailfish OS, mille põhisüsteemiks on Meri projekt, mis on MeeGo projekti jätk.
Jolla jätkab tööd, mis alustati Nokia N9 arendajatena. Kui Nokia lõpetas Meego projektis osalemise, hakkas N9 arendajate töö aeglustuma ja kaotas oma senise tuleviku. Nokiast lahkunud N9 põhiarendajad ja arenduse juhid lõid Jolla Oy, mis jätkab N9 pärandit.
Ajalugu.
Jolla asustasid endise Nokia töötajad 2011. aasta oktoobris. Asutajateks olid Sami Pienimäki, Jussi Hurmola, Marc Dillon ja Stefano Mosconi. Nad kasutasid firma allüksust, mis loodi 2011. aasta märtsis. See nimetati ümber Jollaks ning nende eesmärgiks oli jätkata MeeGo Linuxi nutitelefonide arendust.
Meego oli Nokia Maemo ja Inteli Moblini projektide ühendamise tulemus. Need mõlemad olid linuxilised. Meego on majutatud Linux Foundationi poolt ja ei ole enam pidevalt arenduses. Sellest hoolimata on MeeGo avatud lähtekoodiga projekt, ning arendati edasi kommuuni poolt (peamiselt Carsten Munk), kes kujundas selle iseseisvaks Meri projektiks. Ümberkujundamise eesmärgiks oli toetada Maemot Meego uuesti ülesehitamises. Selle töö eesmärgiks oli taaskasutada Meego arendust ja mitte lasta kulunud ressurssi raisku.
Kui Nokiat juhtis Stephen Elop, hakkas Nokia kasutama Windows Phone'i operatsioonisüsteemi. Väidetavalt kulude kokkuhoiuks lõpetati Windowsiga mitteseotud projektide rahastamine. Paljud töötajad koondati või lahkusid firmast. Et vähendada meedia reaktsiooni, loodi Nokia Bridge'i programm, mille eesmärgiks oli toetada endiste nokialaste loodud uusi idufirmasid. Üheks lisaeesmärgiks oli soov aidata neil elatist teenida.
Jolla juhid koos CEO Jussi Hurmolaga ja Nokiaga on pidanud koosolekuid Jolla osalemises Nokia Brige programmis.. Nokia on maksund lahkuvatele töötajatele kokku umbes 25 000 eurot ühe inimese kohta, aga pole andnud Jollale ühtegi patenti või teist intellektuaalset omandit Jolla tuleviku projektide jaoks. Seetõttu saab Sailfish OS baseeruda ainult MeeGo avatud lähtekoodiga komponentidel. Suletud lähtekoodiga kasutajaliidese disain tuleb Jollal endal ise teha. Kuna Jolla Sailfish OS baseerub MeeGO API-l, oli loomulik kasutada põhidistributsioonina Meri projekti, sest vabatarkvaralise projektina saab seda edasi arendada.
Ärilised valikud.
Strateegia.
6. juulil 2013 avalikustas Jolla, et tahab hakata arendama ja turundama uut nutitelefoni, mis põhineb Linuxil ja on uudse, žestidele orienteeritud kasutajaliidesega. Operatsioonisüsteem nimetati Sailfishiks, mis põhineb MeeGo operatsioonisüsteemil ja on Meri projekti põhjaks. Meri põhja all on Qt, QML ja HTML5 funktsionaalsus.
Jolla meeskond koosneb suures osas endistest Nokia inseneridest ja juhtidest. Lisaks on ta agressiivselt palganud parimaid MeeGo talente, et nad panustaksid uue nutitelefoni arendusse ja tootmisse.
Jolla juht Jussi Hurmola ütles: "Me tahame tuua üle MeeGost meeldivad asjad: natiivne mitmiktöö, rakenduste ja andmete integratsioon (...) ning kasutajaliides peab olema kohandatav."
"Ökosüsteemiloomina on nagu koostöö. See pole üksi minemine. See, mida me teeme, on partnerite otsimine (...). Ma olen avatud ükskõik missugusekskoostööks. On olemas erinevaid koostöö vorme, aga põhirõhk on ökosüsteemi kasvatamisel." Koos täieliku Jolla kasutajaliidesega on Jolla arvestatav toode vanade MeeGo partnerite jaoks, keda leidub üle ümber maakera.
Dr. Antti Saarnio, (Chairman) Jolla, ütles: "Hiina nutitelefoniturg on üks maailma suurim ja kiiresti laienev. See väide koos D. Prone'iga on üks suurimaid samme Jolla teekonnaks olulise nutitelefoni turu olulise liikmeks saamisest.
Meego ja Symbiani telefonide rakenduste ökosüsteem oli mitu korda nõrgem kui iOS-i ja Androidi oma. Jolla loodab teistega koostööd teha ja kasvatab ökosüsteemi.
Jolla avalikustas 17. septembril 2013, et Jolla telefonis saab kasutada enamikku Androidi rakendusi, ilma et peaks otseselt kasutama Google Play Store'i
Asukoht.
Peakontorid on Ruoholahtis Helsingis, koos R&amp;D kontoriga Tamperes. Jollal on väli-R&amp;D kontor Cyberport Hongkongis.
Tooted.
Esimese toote andmed.
20. mail 2013 avalikustas Jolla oma esimese telefoni välimuse ja tehnilised andmed. Avalikustamine toimus #IamTheOtherHalf internetiturundusena.
Seni teadaolevad andmed:
Riistvara.
Jolla riistvara esitleti 2013. aasta märtsi lõpus ja see läks müüki 2013. aasta märtsis. See on nutitelefon, millel on Ample 4,5" IPS qHD-ekraan, 16 GB püsimälu, 1 GB RAM, Micro-SD-pesa ja 8 MP kaamera. Alates detsembrist hakkas seda müüma ka üks soome operaator (DNA).